Hag ec'h eas gantañ betek ar c'hastell arc'hant, na oa ket gwall bell ac'hane. An êgl a oa eno ivez kludet a-us d'an nor-borzh, evel er c'hastell dir. Pa welas Arzhur gant ar briñsez, e nijas kuit arre, gant ur garm spontus. Priñsez ar c'hastell dir a zistroas d'he c'hastell, hag Arzhur ac'h  eas neuze en porzh ar c'hastell arc'hant hag a welas eno ur briñsez all kalz koantoc'h ha kaeroc'h eget an hini gentañ hag a deuas etrezek ennañ, o vousc'hoarzhin, hag a lâras dezhañ: